אקרילאמיד

אקרילאמיד (אנגלית: Acrylamide) הוא תרכובת כימית, שנוסחתה C3H5NO . אקרילאמיד הוא מוצק גבישי לבן וחסר ריח, מסיס במים, אתנול, אתר וכלורופורם.

בשנת 2002, התגלה אקרילאמיד במזונות עשירים בעמילן, שהוכנו בטמפרטורה גבוהה (למשל, בטיגון או אפייה) כדוגמת טוגנים, לחם וקפה – שם הוא נוצר, כתוצר לוואי של תגובת מייאר בתהליך הקלייה. החומר לא נמצא במזון שבושל במים או שלא עבר חימום.

החומר פוגע באשכים (בחשיפה גבוהה), גורם לגירוי בריריות, פוגע במערכת העצבים ונחשד כמסרטן, אולם אין עדיין מידע, האם בריכוזים בהם הוא נמצא במזון מושחם הוא גורם נזק לאדם.

קישורים חיצוניים

רותי שטנגר, אקרילאמיד במזון, על-כימיה, גיליון 17, ספטמבר 2010 - מכון ויצמן.
 
MSDS (גיליון בטיחות חומרים) של אקרילאמיד (אנגלית)

תרכובות אורגנו-חנקתיות
חמצן: תרכובות
הרעלת מזון